APROBACIÓN DEFINITIVA DO EXPEDIENTE DE APROBACIÓN DUNHA NOVA CLASIFICACIÓN ORGÁNICA E DE MODIFICACIÓN DAS BASES 4 E 5 DO ORZAMENTO DO 2017 PARA 2018
ADMINISTRACIÓN LOCAL — Municipal — Lalín (Outros documentos, notificacións e informacións públicas, 29/06/2018)

O Pleno da Corporación do Concello de Lalín, en sesión ordinaria celebrada o día 25 de maio de 2018, aprobou provisionalmente o seguinte expediente de modificación do orzamento municipal, do exercicio 2017 prorrogado para o 2018: Expte.2717/2018 sobre a aprobación da utilización dunha Clasificación Orgánica “1” específica para todas as aplicacións orzamentarias de gastos e conceptos de ingresos relativos ao desenvolvemento da EDUSI LALÍN SSUMA21 e unha Clasificación orgánica “0” para o resto. A utilización da citada clasificación terá efectos dende o inicio do exercicio económico de 2018, e polo tanto a súa aplicación coincidirá coa de vixencia do orzamento prorrogado do 2017 para o 2018. Como consecuencia do anterior, aprobouse a modificación das Bases 4 e 5 de Execución do Orzamento 2017, prorrogado para o 2018. Esgotado o prazo de exposición ao público do citado expediente, sen que se presentara reclamación algunha contra do mesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril O Presuposto xeral do Concello axústase á estrutura orzamentaria prevista na Orde EHA/3565/2008, do 3 de decembro, pola que se aproba a estrutura dos orzamentos das entidades locais segundo modificación acordada pola Orde HAP/419/2014, do 14 de marzo. En consecuencia, os créditos incluídos nos estados de gastos clasifícanse conforme ós seguintes criterios: a) Orgánica, cun nivel de desagregación, de acordo coa seguinte estructura: b) Por programas.—Área de Gasto, Política de Gasto, Grupo de Programa e, no seu caso, Programa. c) Económica.—Capítulo, Artigo, Concepto e, no seu caso, Subconcepto. A aplicación orzamentaria definida pola conxunción das clasificacións orgánica, por programas e económica constitúe a unidade sobre a que se efectuará o rexistro contable dos créditos e as súas modificacións, así como as operacións de execución do gasto. Dentro do Estado de Gastos, entenderanse abertos con cero Euros aqueles conceptos ou grupo de programas previstos na Orde HAP/3565/2008, do 3 de decembro, nos que sendo precisa a imputación dun gasto e contando con crédito dispoñible na bolsa de vinculación xurídica, non aparecesen de forma expresa nos estados de gastos do Presuposto Municipal. Consonte o disposto na regra 3ª da Circular da Intervención Xeral da administración do Estado do 11–3–85, poderanse realizar imputacións contables a conceptos dun artigo aínda que non figuren abertos na contabilidade de gastos por non contaren con dotación orzamentaria. En todo caso, no documento ó que se una o soporte documental do gasto efectuado, estenderase polo interventor unha dilixencia, que indicará: “Primeira operación imputada ó concepto, ó abeiro do artigo 2º da Lei 50/84”. Así mesmo, dentro do Estado de Ingresos entenderanse abertos con cero euros aqueles subconceptos previstos na mencionada Orde, nos que sendo precisa a imputación dun ingreso, non aparecesen de forma expresa no Estado de Ingresos do Presuposto Municipal. Os conceptos de ingresos virán definidos pola conxunción das clasificacións orgánica e económica adaptada á Orde EHA/3565/2008. A clasificación orgánica virá descrita conforme ó seguinte detalle: Os créditos para gastos destinaranse exclusivamente á finalidade específica para a que foron aprobados no Presuposto xeral ou nas súas modificacións debidamente aprobadas. Por conta dos créditos do estado de gastos soamente se poderán contraer obrigas derivadas de adquisición, obras, servizos e demais prestacións ou gastos en xeral que se realicen no ano natural do propio exercicio orzamentario. Malia ó anterior, aplicaranse ós créditos do Presuposto vixente, no momento do seu recoñecemento, as obrigas seguintes: a) As que resultan da liquidación de atrasos a favor do persoal que perciba as súas retribucións por conta do Presuposto xeral. b) As derivadas de compromisos de gastos debidamente adquiridos en exercicios anteriores, logo da incorporación dos correspondentes créditos. c) As obrigas procedentes de exercicios anteriores a que se refire o artigo 60.2 do Real decreto 500/90, do 20 de abril, relativas ó recoñecemento extraxudicial de créditos. Para o exercicio 2017, o nivel de vinculación xurídica dos créditos do Presuposto do organismo autónomo “Padroado Cultural de Lalín”, será o seguinte: No que se refire á escala de vinculación xurídica dos créditos do Presuposto da propia entidade local, este establécese de acordo coas seguintes regras: a. A escala da clasificación orgánica: primer e único nivel. b. A escala de área de gasto e capítulo os créditos incluídos nos capítulos I (Gastos de Persoal), III (Gastos financeiros) e IX (Pasivos financeiros). c. A escala de grupo de programas e capítulo os créditos incluídos nos capítulos II (Gastos en bens correntes e servizos), IV (Transferencias correntes), VI (Investimentos reais), e VII (Transferencias de capital). Malia o anterior, os créditos previstos para os proxectos de gastos que figuran no anexo de Investimentos do Presuposto cun financiamento afectado, entenderanse vinculantes en si mesmos.” O que se fai público para xeral coñecemento e efectos. Lalín, 22 de xuño de 2018 O Alcalde, Rafael L. Cuíña Aparicio DOCUMENTO ASINADO DIXITALMENTE